CELEX: C2006/143/26
Language: et
Date: 2006-06-17 00:00:00
Title: Kohtuasi C-456/04: Euroopa Kohtu (teine koda)  6. aprilli 2006.  aasta otsus (Tribunale Amministrativo Regionale per la Sicilia eelotsusetaotlus) — Agip Petroli SpA  versus  Capitaneria di porto di Siracusa, Capitaneria di porto di Siracusa — Sezione staccata di Santa Panagia, Ministero delle Infrastrutture e dei Trasporti (Merekabotaaž — Määrus (EMÜ) nr 3577/92 — Selliste saarekabotaažilaevade laevapere suhtes kohaldatav seadus, mille kogumahutavus on üle 650 tonni — Mõiste kabotaažireisile  järgnev või eelnev merereis )

17.6.2006   
            
            
               ET
            
            
               Euroopa Liidu Teataja
            
            
               C 143/15
            
         Euroopa Kohtu (teine koda) 6. aprilli 2006. aasta otsus (Tribunale Amministrativo Regionale per la Sicilia eelotsusetaotlus) — Agip Petroli SpA versus Capitaneria di porto di Siracusa, Capitaneria di porto di Siracusa — Sezione staccata di Santa Panagia, Ministero delle Infrastrutture e dei Trasporti
   (Kohtuasi C-456/04) (1)
   
   (Merekabotaaž - Määrus (EMÜ) nr 3577/92 - Selliste saarekabotaažilaevade laevapere suhtes kohaldatav seadus, mille kogumahutavus on üle 650 tonni - Mõiste kabotaažireisile “järgnev või eelnev merereis”)
   (2006/C 143/26)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Sicilia
   Põhikohtuasja pooled
   
      Hageja: Agip Petroli SpA
   
      Kostjad: Capitaneria di porto di Siracusa, Capitaneria di porto di Siracusa — Sezione staccata di Santa Panagia, Ministero delle Infrastrutture e dei Trasporti
   Kohtuasja ese
   Eelotsusetaotlus — Tribunale Amministrativo Regionale per la Sicilia — Nõukogu 7. detsembri 1992. aasta määruse (EMÜ) nr 3577/92 teenuste osutamise vabaduse põhimõtte kohaldamise kohta merevedudel liikmesriikides (merekabotaaž) (EÜT L 364, lk 7) artikli 3 lõike 3tõlgendamine — Selliste saarekabotaažilaevade laevapere suhtes kohaldatav seadus, mille kogumahutavus on üle 650 tonni — Mõiste merereis, millele eelneb või järgneb merereis teise liikmesriiki või teisest liikmesriigist
   Resolutiivosa
   Nõukogu 7. detsembri 1992. aasta määruse (EMÜ) nr 3577/92 teenuste osutamise vabaduse põhimõtte kohaldamise kohta merevedudel liikmesriikides (merekabotaaž) artikli 3 lõikes 3 väljendatud mõiste kabotaažireisile “järgnev või eelnev merereis” hõlmab põhimõtteliselt iga merereisi teise riiki või teisest riigist, sõltumata lasti olemasolust pardal. Siiski ei saa lubada ilma lastita reise, mida korraldatakse kuritarvitades, et hiilida kõrvale määruses nr 3577/92 ette nähtud normidest. Kuritarvituse tuvastamiseks on esiteks nõutav, et vaatamata nimetatud määruse artikli 3 lõikes 3 ette nähtud tingimuste formaalsele kohaldumisele on rahvusvahelise ballastreisi tulemuseks soodustus, mille reeder laevaperega seonduvates küsimustes lipuriigi õigusnormide kohaldumisest saab, eirates määruse artikli 3 lõike 2eesmärki — võimaldada saarekabotaažil kõigis laevaperega seonduvates küsimustes vastuvõtva riigi õigusnormide kohaldumist. Teiseks peab objektiivsetest asjaoludest järelduma, et rahvusvahelise ballastreisi põhieesmärk on vältida määruse nr 3577/92 artikli 3 lõike 2 kohaldumist, selleks et kohalduks sama artikli lõige 3.
   
      (1)  ELT C 19, 22.1.2005.